stanford-oval/wikipedia huggingface dataset:
Automaattitarkennus
Passiivinen automaattitarkennus > Kontrastitarkennus

Kontrastitarkennusta käytetään useissa videokameroissa, kompaktikameroissa, ja melkein kaikissa peilittömissä järjestelmäkameroissa.
Tässä menetelmässä käytetään vain kameran kuvan tuottavaa kennoa. Kennon tuottama kuvan osa on tarkka, jos lähekkäiset pikselit ovat valoisuudeltaan (ja väriltään) toisistaan selvästi poikkeavat. Jos kuvan osassa ei ole tällaisia kontrastikkaita alueita, kuva on epätarkka. Tarkennus saavutetaan siirtämällä objektiivin tarkennuselementtejä edestakaisin, kunnes kuvan haluttu alue saadaan tarkaksi. Koska lähtötilanteessa pystytään vain toteamaan, että kuva on epätarkka, ei tarkennuselementtien siirtosuuntaa pystytä yksikäsitteisesti päättelemään, siksi siirtoja saatetaan joutua tekemään lähtötilanteeseen nähden sekä lähemmäs että kauemmas. Tämän vuoksi kontrastitarkennus on yleensä vaihetarkennusta hitaampi. Vaihetarkennukseen nähden kontrastitarkennuksen etuihin lukeutuu se, että tarkennusjärjestelmää ei tarvitse erikseen kalibroida, ja sen toteuttaminen on yksinkertaisempaa ja halvempaa, koska erillisia tarkennusantureita ei tarvita. Kontrastitarkennuksen haitta on hitaus, minkä vuoksi tarkentaminen esimerkiksi liikkuviin kohteisiin ei välttämättä onnistu.
Kontrastitarkennus ja vaihetarkennus asettavat erilaiset vaatimukset automaattitarkenteisille objektiiveille. Vaihetarkennusta varten tarkennuselementtejä halutaan siirtää annettu etäisyys tiettyyn suuntaan hyvin nopeasti. Kontrastitarkennusta varten puolestaan halutaan objektiivia tarkentaa eri etäisyyksille, ja kun tietty etäisyyshaarukka on käyty läpi, halutaan palata tarkasti tiettyyn aikaisempaan tarkennuskohtaan. Tämän vuoksi esimerkiksi vaihetarkennusta varten suunnitellut objektiivit toimivat tavallisesti huonosti kontrastitarkennusta käyttävien kameroidan kanssa.
Kontrasti- ja vaihetarkennus voidaan yhdistää samaan kameraan. Tällainen kamera on esimerkiksi yleensä kontrastitarkennukseen nojautuvan Micro Four Thirds-järjestelmän Olympus OM-D E-M1, joka pystyy käyttämään Micro Four Thirds -objektiivien lisäksi myös vanhempia Four Thirds-järjestelmän objektiiveja, jotka oli suunniteltu vaihetarkennusta varten. E-M1:n kennoon on upotettu vaihetarkennusta tukevia anturielementtejä.
Panasonicin uusimmat kamerat toteuttavat Depth from Defocus (DFD) -menetelmän, joka perustuu kontrastitarkennusta varten perättäisten kuvien epätarkkuuden analysointiin siten, että tarkennuksen suunta ja etäisyys pystytään arvioimaan vaihetarkennuksen tapaan.
Infrapunavaloa käyttävä aktiivinen automaattitarkennusjärjestelmä - Canon AF35M (1979)
Objektiivinen integroitu aktiivinen automaattitarkennusjärjestelmä Pentax ME-F (1981)
Moderni automaattitarkenteinen järjestelmäkamera
Aiheesta muualla

interactive Flash demo  Kuinka vaihetarkennus toimii.
interactive Flash demo  Kuinka kontrastitarkennus toimii.
How Stuff Works – Autofocus
Canon EOS DSLR Autofocus Explained
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Autofocus
Vaihetarkennus

Kussakin kuvassa punainen ympyrä esittää tarkennettavaa kohdetta, ja punainen ja vihreä viiva esittävät objektiivin vastakkaisten reunojen läpi kulkevia valonsäitetä, ja keltainen nelikulmio esittää vaihetarkentajan antureita, ja kaavio esittää anturin havaitsemia valon voimakkuuseroja.

 Kuvat 1-4 esittävät tilanteita, joissa objektiivi on tarkennettu (1) liian lähelle, (2) oikein, (3) liian kauas, ja (4) aivan liian kauas. Profiilien välisestä vaihe-erosta voidaan määrittää, mihin suuntaan ja kuinka kauas objektiivin tarkennusta tulee siirtää.
Käännös suomeksi
Grönkullan muinaishauta

Grönkullan muinaishauta on Siuntiossa, Uudellamaalla sijaitseva pronssikautinen hautaröykkiö eli hiidenkiuas. Hautaröykkiö sijaitsee kallioisen mäen päällä noin 3,3 kilometriä Siuntion Pyhän Pietarin kirkolta länteen keskellä metsäaluetta. Hautaröykkiön halkaisija on noin 8 metriä ja sen korkeus noin 0,5 metriä.
Grönkullan muinaishauta on lain suojaama kiinteä muinaisjäännös.
Gröning

Gröning on seuraavien henkilöiden sukunimi:
Bruno Gröning (1906–1959), saksalainen parantaja
Oskar Gröning (1921–2018), saksalainen SS-Unterscharführer, joka toimi kirjanpitäjänä Auschwitzin keskitysleirillä
Ragnar Gröning (1898–1973), suomalainen everstiluutnantti ja järjestöjohtaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Griffin Music

Griffin Music oli kanadalainen riippumaton levy-yhtiö. Sen perusti toimittaja Robert Godwin vuonna 1989.
Yhtiön ensimmäinen julkaisu oli Led Zeppelin -tribuutti Michael White & The White. Tämän jälkeen Godwin hankki oikeudet julkaista englantilaisen space rock -yhtye Hawkwindin materiaalia Pohjois-Amerikassa.
Vuosina 1991–1995 Griffinistä tuli suurimpia riippumattomia levy-yhtiöitä Yhdysvalloissa. Se julkaisi monien eurooppalaisten classic rock -yhtyeiden (esim. Motörhead, Uriah Heep, Wishbone Ash, Rick Wakeman, Fish, Mike Oldfield ja Nazareth) katalogeja. Vuonna 1993 Griffin Video julkaisi BBC In Concert -sarjaa VHS-muodossa.
Vuonna 1995 Griffin Music hävisi tarjouskilpailun David Bowien katalogista huolimatta suuresta ennakkomaksusta ja tämä johti lopulta yhtiön konkurssiin. Vuonna 1997 Tango Music osti yhtiön.
Aiheesta muualla

Flight of the Griffin and the Hawks - artikkeli Starfarer-sivustolla (Arkistoitu – Internet Archive)
Archibald Wavell

| Archibald Wavell |
| --- | --- |
 Sotamarsalkka Archibald Wavell
Henkilötiedot
Syntynyt: 5. toukokuuta 1883 Colchester, Essex
Kuollut: 24. toukokuuta 1950 Lontoo
Sotilashenkilö
Palvelusmaa(t):  Iso-Britannia
Palvelusvuodet:  1901–1943
Komentajuudet:  2. divisioona Brittiläisen joukot Palestiinassa ja Transjordaniassa Eteläinen ryhmä Lähi-idän ryhmä Intian päämaja
Taistelut ja sodat:  Toinen buurisota I maailmansota II maailmansota
Sotilasarvo:  sotamarsalkka
Archibald Percival Wavell (5. toukokuuta 1883 Colchester, Essex, Iso-Britannia – 24. toukokuuta 1950, Lontoo, Iso-Britannia) oli englantilainen sotamarsalkka, Britannian armeijan komentaja toisessa maailmansodassa ja Intian varakuningas vuosina 1943–1947.
Nuoruus

Colchesterissa syntynyt Wavell vietti suuren osan lapsuudestaan Intiassa. Hän seurasi uravalinnassaan kenraalimajuri-isänsä jalanjälkiä. Hän opiskeli Oxfordin lähellä olevassa Summer Fieldsin sisäoppilaitoksessa, Winchester Collegessa ja Sandhurstin sotakorkeakoulussa.
Sotilasura

Hän liittyi Black Watch-rykmenttiin 1900 ja taisteli buurisodassa. Vuonna 1903 seurasi siirto Intiaan, jossa hän osallistui Bazar-laakson taisteluihin 1908. Wavell vietti vuoden sotilastarkkailijana Venäjän armeijassa 1911.
Ensimmäisen maailmansodan syttyessä Wavell toimi esikuntaupseerina. Hänet siirrettiin taisteluyksikköön ja hän haavoittui menettäen toisen silmänsä Ypresin taistelussa 1915. Tervehdyttyään hänet nimitettiin yhteysupseeriksi Venäjän armeijaan 1916. Vuonna 1918 hän sai siirron Sir Edmund Allenbyn esikuntaan Palestiinaan.
Wavell toimi useissa eri tehtävissä sotien välisenä aikana. Vuonna 1937 hän sai siirron takaisin Palestiinaan, jossa levottomuuksien määrä oli kasvanut. Elokuussa 1939 hänet nimitettiin Lähi-idän joukkojen komentajaksi. Hän toimi tässä tehtävässä toisen maailmansodan alkaessa.
Toinen maailmansota

Lähi-idän sotanäyttämö oli rauhallinen sodan ensimmäisten kuukausien ajan. Kesäkuussa 1940 Italia liittyi mukaan sotaan. Vaikka italialaisten joukkojen määrä Pohjois-Afrikassa oli huomattavasti brittijoukkoja suurempi, Wavell ei pelkästään torjunut Italian muodostamaa uhkaa vaan hävitti heidät. Hän valtasi italialaisten tukikohdat Etiopiassa ja Somaliassa. Helmikuussa 1941 britit näyttivät voittavan viimeiset italialaisten joukot Libyassa, ja akselivaltojen tulevaisuus Afrikassa näytti uhatulta.
Samaan aikaan saksalaiset ja italialaiset joukot aloittivat yhteisen hyökkäyksensä Kreikkaan. Wavell sai käskyn pysäyttää oma etenemisensä Libyassa ja lähettää joukkoja Kreikkaan. Hän ei kannattanut käskyä, mutta alistui noudattamaan sitä – seurauksena oli katastrofi. Saksalaiset saivat näin mahdollisuuden vahvistaa italialaisia joukkoja Afrikassa, britit puolestaan ehtivät Kreikkaan vain kärsimään tappioita ja joutuivat lopulta vetäytymään Etelä-Euroopasta Kreetalle ja Irakissa valtaan pääsi akselivaltioihin myönteisesti suhtautunut hallitus, joka taas aiheutti lyhyen sodan Britannian ja Irakin välille.
Vaikka Wavell ei ollut vastuussa tappioista, hänet vaihdettiin Sir Claude Auchinleckiin heinäkuussa 1941. Hänet siirrettiin Intiaan, jossa hänellä oli jälleen epäonnena toimia komentajana alimiehitetyllä sotatoimialueella, kun Japani julisti sodan Isolle-Britannialle joulukuussa 1941. Hänestä tehtiin ABDA:n (yhdysvaltalais-brittiläis-hollantilais-australialaisten) joukkojen komentaja. Etenevät japanilaiset ajoivat liittoutuneet pois Jaavalta ja myös Wavell joutui evakuoimaan esikuntansa saarelta. Tappion seurauksena ABDA-liittouma hajosi. Vaikka Wavell oli kyvykäs johtaja, hänellä ei ollut riittäviä voimavaroja estää japanilaisia valtaamasta Singaporea, Malaijia ja Burmaa.
Intian kenraalikuvernööri

Wavell korvattiin jälleen Auchinleckilla, joka oli myös itse kokenut takaiskuja Pohjois-Afrikan rintamilla. Vuonna 1943 Wavellista tehtiin Intian kenraalikuvernööri ja hänen tehtävänään oli säilyttää poliittinen status quo maassa sodan ajan. Yksi hänen ensimmäisistä teoistaan virassa oli auttaa Bengalin nälänhädässä nääntyviä maaseudun bengalilaisia. Hän yritti, tosin vaihtelevin tuloksin, lisätä riisivarastoja ruoan hinnan laskemiseksi. Hän pysyi tehtävässään vuoteen 1947, jolloin hänen tilalleen astui lordi Mountbatten.
Myöhempi elämä

Wavell palasi Englantiin. Hänet nimitettiin Colchesterin ylimmäksi tilanhoitajaksi ja hänestä tehtiin jaarli 1947. Hän kuoli Lontoossa 1950 ja hänet haudattiin Winchester Collegen keskiaikaiseen pylväskäytävän ympyröimään pihaan Chantry-kappelin viereen. Hänen hautakivessään lukee yksinkertaisesti ”Wavell”. Hänen jaarlin arvonimensä periytyi hänen pojalleen Archibaldille. Wavellin jalanjälkiä seurannut poika kuoli myös pian palvellessaan Black Watch-rykmentissä Keniassa 1953.
Wavell oli tunnettu suurena runouden ystävänä. Hän kokosi antologian nimeltä Other Men’s Flowers (Toisten miesten kukkasia), joka julkaistiin vuonna 1944. Antologian viimeinen runo oli hänen itsensä kirjoittama. Hän myös muisti hyvin runoja ja pystyi lausumaan niitä ulkomuistista.
Aiheesta muualla

Kuvia tai muita tiedostoja aiheesta Archibald Wavell Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Montgomery, Wavell ja Auchinleck
Käännös suomeksi
Arnaud Danjean

| Arnaud Danjean |
| --- | --- |

Euroopan parlamentin jäsen
 14.7.2009–15.7.2024  
Ryhmä:  EPP-ryhmä
Henkilötiedot
Syntynyt: 11. helmikuuta 1971 (ikä 53) Louhans, Ranska
Kansalaisuus:  ranskalainen
Tiedot
Puolue:  Les Républicains
Muut puolueet:  Union pour un Mouvement Populaire (2009–2015)
Arnaud Danjean (s. 11. helmikuuta 1971 Louhans, Ranska) on ranskalainen poliitikko. Danjean edustaa Les Républicains-puoluetta. Danjean toimi Euroopan parlamentin jäsenenä vuosina 2009–2024. Hän edusti Euroopan parlamentissa keskusta-oikeistolaista EPP-ryhmää.
Aiheesta muualla

Kuvia tai muita tiedostoja aiheesta Arnaud Danjean Wikimedia Commonsissa
Arnaud Danjean Euroopan parlamentin jäsenet. Euroopan parlamentti.
Atavistia

| Atavistia> Tiedot |
| --- | --- |
Toiminnassa:  2014–
Tyylilaji:  melodinen death metal, extreme power metal
Levy-yhtiö:  Blood Blast Distribution  
Aiheesta muualla
Kotisivut
Infobox OKNimi-testi OK: 
Atavistia on kanadalainen vuonna 2014 perustettu metallimusiikin yhtye.
Diskografia > Studioalbumit

One Within the Sun (2017)
The Winter Way (2020)
Cosmic Warfare (2023)
Aiheesta muualla

Atavistia Encyclopaedia Metallumissa (englanniksi)
Atavistia Discogsissa. (englanniksi)
Gun Nordlund

Gun Greta Kristina Nordlund (s. 31. tammikuuta 1949 Sund) on suomalainen korkeushyppääjä. Hän edusti aktiiviurallaan IF Ålandia.
Nordlund sijoittui 14:nneksi Budapestin EM-kilpailuissa 1966 tuloksella 160 cm. Hän edusti Suomea aikuisten maaotteluissa vuosina 1965–1972, ja voitti maaottelun korkeushyppykilpailun Tallinnassa 1965 ja Helsingissä 1966. Hän saavutti Kalevan kisoissa kultaa 1965, 1966 ja 1971 sekä hopeaa 1967 ja 1970. Sisäratojen Suomen-mestaruuden hän voitti 1967 ja 1972.
Nordlund hyppäsi ennätyksensä 168 cm Helsingissä 28. heinäkuuta 1965. Sisäradoilla hän hyppäsi parhaimmillaan 164 Otaniemessä 6. maaliskuuta 1971. Hän on pituudeltaan 176 cm.
Gia Carangi

| Gia Carangi> Henkilötiedot |
| --- | --- |
Koko nimi:  Gia Marie Carangi
Syntynyt: 29. tammikuuta 1960 Philadelphia, Pennsylvania
Kuollut: 18. marraskuuta 1986 (26 vuotta) Philadelphia, Pennsylvania
Kansalaisuus:   Yhdysvallat
Ammatti:  malli
Malli
Aktiivisena:  1978–1983
Pituus:  173 cm cm
Hiusten väri:  ruskeat
Silmien väri:  ruskeat
Mallitoimisto:  Wilhelmina Models Ford Models Legends Elite Model Management
Gia Marie Carangi (29. tammikuuta 1960 – 18. marraskuuta 1986) oli yhdysvaltalainen malli. Hänellä oli italialaisia, walesilaisia ja irlantilaisia sukujuuria. Lyhyen uransa aikana hän teki mallintöitä muun muassa Versacelle, Armanille, Christian Diorille ja Yves Saint Laurentille. Carangia kuvattiin useamman kerran myös Vogue-lehden kanteen.
Carangia on pidetty maailman ensimmäisenä supermallina, vaikka samaa luonnehdintaa on käytetty myös mm. Dorian Leigh'stä ja Janice Dickinsonista.
Carangi muutti 18-vuotiaana kotikaupungistaan Philadelphiasta New Yorkiin, jossa hän loi mallinuransa. Samoihin aikoihin Carangille alkoi kehittyä heroiiniriippuvuus, mistä johtuen hänen uransa päättyi jo 1980-luvun alussa. Viimeinen kuva Carangista oli Cosmopolitanin kannessa vuonna 1982. Hän sairasti AIDSia ja kuoli siihen vuonna 1986. Carangilla todettiin AIDS hänen sairastuttuaan keuhkokuumeeseen. Tuohon aikaan sairautta ei juurikaan tunnettu, ja Carangin tapauksessa se havaittiin liian myöhään.
Carangin elämästä on tehty elokuva Gia, jossa häntä esitti Angelina Jolie. Dokumenttielokuva nimeltä The Self-Destruction of Gia julkaistiin muutama vuosi myöhemmin, vuonna 2003. Dokumentti käsittelee Carangin elämää ja henkilökohtaisia ongelmia.
Gia harrasti lesbosuhteita mm. Sandy Linterin kanssa.
Aiheesta muualla

Gia Carangi Fashion Model Directory -sivustolla
Gia Carangi Internet Movie Database -sivustolla
Gia Carangi Find A Grave -sivustolla
Grievantee Productions

| Grievantee Productions |
| --- | --- |
Perustettu:  2003
Perustajat:  Shatraug
Tilanne:  lakkautettu
Tyylilajit:  black metal
Kotimaa:  Suomi
Sijainti:  Lappeenranta
Kotisivu
Infobox OKNimi-testi OK: 
Grievantee Productions oli suomalainen levy-yhtiö jonka perusti Shatraug. Yritys lopetti toimintansa 14. syyskuuta 2012[lähde? ].
Aiheesta muualla

Grievantee Productionsin kotisivu (Arkistoitu – Internet Archive)
Atte Mantere

| Atte Mantere |
| --- | --- |

Kansanedustaja
 22.5.1907–31.7.1908  
Ryhmä/puolue:  SDP
Vaalipiiri:  Oulun pohjoinen
Henkilötiedot
Syntynyt: 19. elokuuta 1878 Tampere
Kuollut: 15. maaliskuuta 1910 (31 vuotta) Vaasa
Ammatti:  kirjaltaja
Adolf Henrik (Atte) Mantere (synt. Michelsson, 19. elokuuta 1878 Tampere – 15. maaliskuuta 1910 Vaasa) oli suomalainen poliitikko ja ammattiyhdistysvaikuttaja, joka toimi SDP:n kansanedustajana vuosina 1907–1908.
Elämä

Mantereen vanhemmat olivat Messukylässä syntynyt pellavatehtaan työmies Michel Michelsson (s. 1835) ja tamperelainen Judith Fagerlund (s. 1840). Mantere työskenteli kirjaltajana Tampereella vuoteen 1901, Haminassa 1901–1904 ja Kemissä 1904–1909, jonka jälkeen hän siirtyi Vaasaan Pohjalaisen kirjapainon johtajaksi.
Mantere lähti työväenliikkeeseen Haminassa ja osallistui muun muaassa Forssan kokoukseen Haminan työväenyhdistyksen edustajana. Kemiin muutettuaan hän organisoi Lapin metsätyömaiden ammatillista järjestäytymistä ja kiersi maakuntaa puhujana. Mantere oli aktiivisesti mukana myös Suomen Kirjaltajaliiton toiminnassa.
Mantere valittiin kansanedustajaksi maaliskuussa 1907 Suomen ensimmäisissä yksikamarisen eduskunnan vaaleissa. Hänen ainoaksi jäänyt kansanedustajakautensa päättyi jo kesällä 1908 eduskunnan hajottamiseen. Mantere kuoli 31-vuotiaana keuhkokuumeeseen. Hänet on haudattu Vaasan vanhalle hautausmaalle.
Perhe

Mantereen puoliso oli Erika Antintytär Salmi. Pariskunnalla oli kolme lasta.
Grant Smith

| Henkilötiedot |
| --- | --- | --- |
Syntymäaika: 5. toukokuuta 1980 (ikä 44)
Syntymäpaikka: Irvine, Skotlanti
Pelipaikka: keskikenttä
Pituus: 184 senttimetriä
Seura
Seura: Carslisle United
Pelinumero: 15
Seurat
| Vuodet | Seura | O (M) |
| 1997–1998 1998–1999 1999–2000 2000–2001 2000–2001 2001–2003 2000 2003 2003–2005 2005–2006 2006 2006–2007 2007 2008 | Wycombe Wanderers Reading Hearts Livingston Clydebank (laina) Sheffield United Halifax Town (laina) Plymouth Argyle (laina) Swindon Town Bristol City Walsall (laina) Dundee United Helsingin Jalkapalloklubi Carlisle United | 0 (0) 0 (0) 0 (0) 2 (0) 17 (2) 10 (0) 11 (0) 5 (1) 33 (10) 11 (0) 13 (3) 6 (0) 17 (1) 15 (1) |
 Seurajoukkueuran tilastot kattavat vain kansalliset sarjat.
Grant Smith, (s. 5. toukokuuta 1980) on skotlantilainen jalkapalloilija, joka pelaa Carlisle Unitedissa.
Smith on pelannut useissa englantilaisissa ja skotlantilaisissa ammattilaisjoukkueissa. Hän pystyy pelaamaan puolustajana ja keskikentällä. Smith tuli HJK:hon Skotlannin pääsarjajoukkue Dundee Unitedista. Huhtikuussa 2007 HJK ilmoitti tehneensä kauden 2007 kestävän sopimuksen Smithin kanssa, jossa on purkumahdollisuus kansainvälisen siirtoikkunan avautuessa. Ennen siirtymistä Suomeen Smith kävi Skotlannin pääsarjajoukkue Hibernianin testissä.
Kaudelle 2008 HJK ei tarjonnut Smithille jatkosopimusta . Tämän jälkeen Smith kävi englantilaisen Carlisle Unitedin testissä ja sai loppukauden kestävän sopimuksen.
Smithin isä Gordon Smith on entinen jalkapalloilija.
Aiheesta muualla

Pelaajakortti (Arkistoitu – Internet Archive)
MTV3: Smith kehuu keinonurmea
Google Pack

Google Packin logo.
Google Pack oli Googlen tarjoama useita ilmaisia ohjelmia yhteen paketoiva ja niiden helpon asennuksen ja päivityksen mahdollistava paketti. Se esiteltiin 2006 ja oli saatavilla Windows-käyttöjärjestelmälle. Syyskuussa 2011 Google ilmoitti useiden tuotteiden lakkauttamisesta, mukaan lukien Google Pack.
Pakettiin kuuluneita sovelluksia

Google Earth
Google Desktop
Google Toolbar
Google Chrome -verkkoselain
Google-sovellukset
Google Video Player
Picasa
Skype
Adobe Reader
Spyware Doctor
avast!
RealPlayer
Mozilla Firefox
StarOffice
Aiheesta muualla

Google Packin sivusto (Arkistoitu – Internet Archive)
Tietoja Google packista (Arkistoitu – Internet Archive)
Google Now

| Google Now |
| --- | --- |

 Google Now Nexus 7 -tabletilla.
Luoja:  Google
Kehittäjä:  Google
Kehityshistoria
Ensijulkaisu:  Google
Tiedot
Alusta:  Android iOS Android Wear
Aiheesta muualla
Verkkosivusto
Google Now on Googlen henkilökohtainen avustajaselvennä. Se julkaistiin 9. kesäkuuta 2012.
Käyttö

Google Now toimii puheohjauksella, joka aktivoituu sanomalla "Okey Google" tai "Ok Google". Now'lta voi kysyä knoppitietoa, matemaattisia ongelmia ja säätä. Sillä voi muun muassa vaihtaa järjestelmän asetuksia, hakea reittiohjeita ja tunnistaa kappaleita. Tieto esitetään erilaisissa korteissa, joista näkee esimerkiksi urheilutuloksia tai lähellä olevia paikkoja.
Aiheesta muualla

Viralliset verkkosivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Gustaf Samuel Bredenberg

Gustaf Samuel Bredenberg  (8. toukokuuta 1823 Bromarv – 9. maaliskuuta 1892 Helsinki) oli suomalainen merikapteeni, maanviljelijä ja valtiopäivämies.
Bredenbergin vanhemmat olivat Gustaf Adolf Bredenberg ja Anna Maria Engman.   Hänen puolisonsa oli  Hedvig Wikström, professori Adolf Bredenberg oli heidän poikansa. Bredenberg suoritti merikapteenin tutkinnon 1860-luvun alussa, purjehti merillä ja harjoitti laivanvarustusta, mutta omisti myös useita maatiloja. Hän oli edustaja talonpoikaissäädyssä valtiopäivillä 1872.
Gustaf Rosenhane

Gustaf Rosenhane (1619–1684) oli ruotsalainen virkamies. Hän oli Schering Rosenhanen veli. Muissa viroissa palveltuaan hän oli vuodesta 1661 Tarton hovioikeuden presidentti.
Aiemmin arveltiin Rosenhanen käyttäneen salanimeä "Skogekär Bergbo", joka on kirjoittanut aikakautensa ruotsalaisen runouden parhaimmistoon kuuluvat teokset Thet swenska språketz klagemål, at thet, som sigh borde, icke ährat blifwer, Venerid (1680) ja Fyratijo små wijsor (1682). Helmikuussa 2024 julki tulleiden seikkojen perusteella kyse onkin voinut olla hänen veljestään Schering Rosenhanesta.
Gustaf Robert Alfred Charpentier

Gustaf Robert Alfred Charpentier (15. lokakuuta 1839 Hauho – 8. heinäkuuta 1914 Hauho) oli suomalainen everstiluutnantti, pankinjohtaja ja senaattori.
Charpentierin vanhemmat olivat aliluutnantti Robert Emil Gustaf Carl Charpentier (1810–1882) ja Andreetta Fredrika Rotkirch.
Charpentier kävi Haminan kadettikoulun 1851–1857. Hän palveli 2. reservin tykistöprikaatissa 1858–1863, 2. suomenmaalaisessa ratsastavassa kevyessä patteristossa 1863–1867, 22. tykistöprikaatissa 1867–1872 sekä oli komppaniaupseerina Haminan kadettikoulussa 1867–1872. Hänet ylennettiin aliluutnantiksi 1860, luutnantiksi 1862, esikuntakapteeniksi 1868, kapteeniksi 1870 ja everstiluutnantiksi 1872. Charpentier erosi sotapalveluksesta 1872 siirtyen pankki- ja vakuutusalalle.
Charpentier oli Suomen Yhdyspankin Haminan konttorin hoitajana 1867–1872, Suomen Yhdyspankin pääkonttorin kassanhoitajana Helsingissä 1872–1874, Henkivakuutusyhtiö Kalevan toimitusjohtajana 1874–1881 sekä Suomen Hypoteekkiyhdistyksen johtokunnan puheenjohtajana 1881–1884 ja Suomen Pankin johtokunnan jäsenenä 1884–1897. Hän oli myös Landtmannabankenin hallintoneuvoston puheenjohtajana 1910–1914, Henkivakuutusyhtiö Kalevan johtokunnan jäsenenä 1901–1911 ja johtokunnan puheenjohtajana 1908–1911 sekä Palovakuutusyhtiö Fennian johtokunnan jäsenenä 1882–1889.
Charpentier oli senaatin talousosaston jäsenenä eli senaattorina 1897–1900 ja toimi senaatin finanssitoimituskunnan päällikkönä. Hän oli sen jälkeen vielä Suomen Maanviljelyspankin johtajana 1900–1902 ja Pohjoismaiden Osakepankin Helsingin konttorin johtajana 1905–1906. Hän osallistui valtiopäiville aatelissäädyssä  1877–1878, 1882, 1885, 1900 ja 1904–1905. Charpentier oli pankkilakikomitean puheenjohtajana 1896 ja pankkivaliokunnan puheenjohtajana 1904–1905. Hän omisti vuodesta 1882 isänsä jälkeen Hauhon Hahkialan sääntöperintötilan ja lisäksi Linnaisten kartanon Helsingin pitäjässä 1880–1897.
Charpentier oli naimisissa 1863–1907 Adolfina Valeria Aschanin (1837–1907) kanssa. Heidän poikansa oli oikeuskansleri Axel Fredrik Charpentier (1865–1949).
Asikkalan seurakunta

| Asikkalan evankelis-luterilainen seurakunta |
| --- | --- |

 tunnus :  sijainti 
 Asikkalan kirkko
Tunnustuskunta:  evankelis-luterilainen
Hiippakunta:  Mikkelin hiippakunta
Rovastikunta:  Päijät-Hämeen rovastikunta
Pääkirkko:  Asikkalan kirkko
Perustettu:  1848
– Erotettiin Hollolan seurakunnasta:  1848
Jäsenmäärä:  5 617 (2021)
Kirkkoherra:  Jari Laulainen
Verkkosivusto
Infobox OKNimi-testi OK: 
Asikkalan seurakunta on Asikkalan alueella toimiva Suomen evankelis-luterilaisen kirkon seurakunta, joka kuuluu Mikkelin hiippakuntaan ja Päijät-Hämeen rovastikuntaan.
Seurakunnan kirkkoherrana toimii Jari Laulainen.
Historia

Hollolan emäseurakunta perustettiin 1200-luvulla. Asikkalasta tuli vuonna 1547 Hollolan emäseurakunnan kappeli. Asikkalan seurakunta itsenäistyi vuonna 1848 emäseurakunnasta.
Kirkot

Seurakunnan päätoimipaikka on Asikkalan kirkko. Vuodesta 1961 alkaen on Asikkalan evankelis-luterilaisella seurakunnalla ollut toinenkin kirkko, Kalkkisten kirkko, joka oli ollut vuodesta 1910 alkaen rukoushuone.